《挽后村五首 其一》
宋代·林希逸

九十非为寿，天胡夺此翁。两朝名法从，一世大宗工。

集本家家有，囊封字字忠。老龙虽异宠，堪叹梦俄空。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。